Kogenud töötajatel on teadmisi, mida teistega konverentsil või koolitusel jagada. Mida teha aga siis, kui rahva ette astumist kammitseb esinemishirm, kirjutab Äripäeva augustis ilmunud Koolituse leht.
Aasta ehitaja 2015 tiitli pälvinud Peeter Voovere tunnistab, et tunnustusega seoses on tal olnud nii mõnigi avalik esinemine. Ennast esinemiseks ette valmistades on kõige tähtsam jälgida, et vallataks teemat.
“Faktides tuleb tugev olla,” ütleb Voovere. “Ei tohi udu ajada ega poliitiliseks minna,” lisab ta. Seega püüab ta esimese asjana vältida valdkondi, mida ta põhjalikult ei tunne ega oskaks seetõttu ka neist rääkida.
Teiseks väldib Voovere teatraalsust. “Kui teemat tunnen ja olen küsimustega kokku puutunud, pole sinna juurde vaja teatrit teha,” ütleb ta.